**ফাগুন হাওয়া**

**বেবী রাণী রায়**

ফাগুন এসেছে প্রকৃতির বুকে

এ কোন হাওয়া ছুঁয়েছে মানব মনে?

শুধু অস্থিরতা

যেন ব্যাকুলতা

প্রেমিকের আঁখিপাতে হল বুঝি সর্বনাশ।

হৃদয় কাঁপানো সমীরণ বহে

গগনে নতুন উদাস আলো,

শুধু পাগলামো

যেন জমকালো

কচি পল্লবে শাখায় উঠেছে ভরে।

পলাশের রং মেখেছে মন

ভালোলাগার আবেশ প্রতিটি ক্ষণ,

সবি কুঞ্জ ছায়া

প্রতি প্রাণে মায়া

প্রেম প্রীতির পরশ পেয়ে ভাসছে বৃন্দাবন।

অনুভুতি আজ শুধু কথা বলে

কৃষ্ণচূড়ার ডালে ডালে,

পলকে পলকে

নয়নে নয়নে

আবির ছুঁয়েছে দোল হৃদয় রাঙিয়ে।

অলস দুপুরে আম্রকাননে নিরবতার বাসর

জরুরী বিষয়ে সভা বসেছে যুবা শালিকের আসর

কন্ঠে নতুন ভাষা

প্রানে সজীব আশা

পৃথিবীতে বইছে আনন্দময় বার্তা।